Comisia Europeană suspendă și la anul limita de deficit bugetar. Care este situația României.
Comisia Europeană aprobă depășirea deficitului bugetar de 3% din PIB și pentru 2021. Comisia Europeană suspendă și la anul limita de deficit bugetar. Limita deficitului bugetar permisă era de 3% din PIB. România va atinge până la finalul anului un deficit bugetar de 9% din PIB.
Paolo Gentiloni, comisarul pentru economie al Uniunii Europene, anunță că limita de 3% din PIB a deficitului bugetar rămâne suspendată și pentru anul viitor. Măsura a fost luată pentru a sprijini țările din UE să își revină pe parcursul recesiunii cauzate de pandemie. România a depășit această limită încă de anul trecut, când a avut un deficit de 4,6%. Pentru finalul lui 2020, deficitul bugetar al României va urca la 9% din PIB. Chiar și așa, România nu o duce cel mai rău. Franța și Italia vor atinge până la finalul anului un deficit bugetar de peste 11%.